Publication: Magyar Közlöny
Issue: MK-2000-25 (Year: 2000, Number: 25)
Era: 1990-2004
Section: 187/1997. (X. 31.) Korm. rendelet 12. § (2) és (3) bekezdése
Paragraph Index: 651

(2) bekezdésének, valamint 70/E. §-ában foglaltaknak a sérelmét állítják. Álláspontjuk szerint a jogalkotó alapvető jogot változtatott meg és vont el számtalan jogosulttól azáltal, hogy a továbbiakban annak a személynek kell a házastársi pótlékot folyósítani, akire nézve azt megállapították. Ily módon a jogosult személyének megváltoztatásával — amint írják — a „házastársi pótlékhoz való alapvető jogosultságtól megfosztotta a saját jogú nyugellátásban részesülőt.” Ráadásul „az újonnan jogosultként megnevezett személy jövedelménél a rendszeres szociális ellátások összeszámításra kerültek, — ily módon csökkentésre került a társadalombiztosítás és a szociális törvény keretében folyósított havi ellátás összege”. Az indítványozók a kifogásolt jogszabályi rendelkezések alkotmányellenességének megállapítását és megsemmisítését kérték.

Source: https://magyarkozlony.hu/hivatalos-lapok/2604aae404bce86b6d6c8eed7dd64c180b94f48d/dokumentumok/cddafd377197789d3cfffba6769a9b2264a72ccd/letoltes